Obchodná verejná súťaž

**Súťažné podklady**

Názov zákazky

**„Lesná cesta Hrašovík, rekonštrukcia - ETAPA 1“**

Obsah súťažných podkladov

[1. Identifikácia obstarávateľa: 3](#_Toc129870197)

[2. Predmet zákazky: 3](#_Toc129870198)

[2.1. Názov predmetu zákazky: 3](#_Toc129870199)

[2.2. Stručný opis predmetu zákazky: 3](#_Toc129870200)

[3. Kritérium na vyhodnotenie: 4](#_Toc129870201)

[4. Rozdelenie predmetu zákazky na časti: 4](#_Toc129870202)

[5. Variantné riešenie: 4](#_Toc129870203)

[6. Predpokladaná hodnota zákazky: 4](#_Toc129870204)

[7. Platobné podmienky: 4](#_Toc129870205)

[8. Výsledok súťaže: 5](#_Toc129870206)

[9. Miesto a termín dodania predmetu zákazky: 5](#_Toc129870207)

[9.1. Miesto dodania: 5](#_Toc129870208)

[9.2. Termín dodania: 5](#_Toc129870209)

[10. Jazyk ponuky: 5](#_Toc129870210)

[11. Mena ponuky: 5](#_Toc129870211)

[12. Komunikácia s uchádzačmi: 5](#_Toc129870212)

[12.1. Komunikácia prostredníctvom softvéru JOSEPHINE: 5](#_Toc129870213)

[13. Použitie elektronickej aukcie: 5](#_Toc129870214)

[14. Obhliadka miesta uskutočnenia stavebných prác: 6](#_Toc129870215)

[15. Podmienky účasti: 6](#_Toc129870216)

[16. Všeobecné informácie k web. aplikácií JOSEPHINE: 6](#_Toc129870217)

[16.1. Komunikácia medzi obstarávateľom a záujemcami/uchádzačmi: 6](#_Toc129870218)

[16.2. Registrácia: 7](#_Toc129870219)

[16.3. Elektronické ponuky - podávanie ponúk: 7](#_Toc129870220)

[17. Ostatné podmienky súťaže: 8](#_Toc129870221)

Prílohy súťažných podkladov:

1. Príloha č.1 - Čestné vyhlásenie osobného postavenia
2. Príloha č.2 - Čestné vyhlásenie konflikt záujmov
3. Príloha č.3 - Zadanie/výkaz výmer
4. Príloha č.4 - Referencie
5. Príloha č.5 - Návrh zmluvy o dielo\_HrašovíkET1
6. Príloha č.6 - Projektová dokumentácia LC Hrašovík etapa1

# Identifikácia obstarávateľa:

Názov obstarávateľa: Mestské lesy Košice a.s.

Adresa spoločnosti: Južná trieda č.11, 040 01 Košice

IČO: 31 672 981

Krajina: Slovenská republika

Internetová adresa spoločnosti: <https://www.meleskosice.sk/>

Kontaktná osoba: Ing. Maroš Vanyo

Telefón: +421 908 060 834

e-mail: [mvanyo@meleskosice.sk](mailto:mvanyo@meleskosice.sk)

# Predmet zákazky:

## Názov predmetu zákazky:

* Názov predmetu zákazky je „Lesná cesta Hrašovík, rekonštrukcia - ETAPA 1“

## Stručný opis predmetu zákazky:

**Všeobecné údaje stavby**

Lesná cesta sa nachádza v Košickom kraji, okres Košice III, obec Košice - Dargovských hrdinov, katastrálne územie Furča, parcela KN-C č. 3679/12 vedená na liste vlastníctva č. 1.

Cesta sa nachádza na lesnom pozemku vo vlastníctve mesta Košice v užívaní spoločnosti Mestské lesy Košice a.s. na základe platnej nájomnej zmluvy a jej dodatkov.

Lesná cesta v súčasnosti podľa STN 736108 zodpovedá kategórii 3L s pláňou čiastočne spevnenou kamenivom. Cesta je značne opotrebovaná a poškodená, na povrchu sú koľaje, stojace mláky a podmočené úseky so zníženou únosnosťou. Pozdĺžne odvodňovacie priekopy sú čiastočne až úplne zanesené, v niektorých úsekoch trasy celkom chýbajú. V tomto úseku cesty sú vybodované 3 rúrové priepusty, z ktorých dve majú nedostatočný priemer a jeden je potrebné presunúť na miesto s konfiguráciou terénu vhodnou pre odtok vody.

**Technické údaje stavby**

* Celková dĺžka lesnej cesty: 1,100 km
* Opravovaný úsek: súvislá prestavba na celej dĺžke cesty
* Kategória cesty (podľa STN 736108): 1L - 4,0/30 s celoročnou prevádzkou a voľnou šírkou v korune 4,0 m, z toho vozovka 3,00 m s rozšíreniami v smerových oblúkoch a krajnice z kameniva po obidvoch stranách šírky 0,5 m

**Rozsah a spôsob prevedenia stavebných prác**

* celkové vykopávky približne 752 m3 zeminy triedy 4
* nakopanie otvorených lichobežníkových priekop min. 30 cm pod úrovňou zemnej pláne po celej dĺžke cesty a vybudovanie pozdĺžneho trativodu DN160 mm
* rozobratie 3 existujúcich betónových priepustov a výstavba spolu 5 nových z HDPE rúr s priamym vtokom z lichobežníkovej priekopy začelených vtokovou šachtou (nádržkou) a čelom z betónu; vo všetkých prípadoch úprava vtokov a výtokov dlažbou alebo rovnaninou (vtoky) resp. nahádzkou z lomového kameňa (výtoky)
* zriadenie jedného lesného skladu (odvozného miesta) pozdĺž výhybne v km 1,040-1,090 dĺžky 50 m a šírky 10 m o výmere 600 m2 spevneného štrkodrvinou hr. 250 mm po zhutnení; medzi jazdným pruhom a lesným skladom na výkop. strane vybudovať trativod dĺžky 70 m
* zriadenie 2 nových výhybní šírky 3 m a dĺžky 10 m o celkovej výmere 270 m2
* vybudovanie 4 výjazdov do lesných porastov spevnené štrkodrvinou hr. 250 mm po zhutnení
* vybudovanie vozovky (1. ochranná vrstva zo štrkodrviny 150 mm, 2. podklad z hrubého kameniva 200 mm, 3. podklad zo štrkodrviny 100 mm) s krytom z penetračného makadamu PM63 obrus hr. 100 mm uzavretým dvojvrstvovým náterom N2V v zmysle projektovej dokumentácie a technických noriem
* obojstranné krajnice z kameniva šírky 0,50 m.

# Kritérium na vyhodnotenie:

* Jediným kritériom na vyhodnotenie je cena vyjadrená v € bez DPH.
* Cena je stanovená ako pevná a konečná a Zhotoviteľ sa zaväzuje realizovať dielo tak, aby dohodnutá cena nebola prekročená.
* K základnej cene bez DPH bude pripočítaná príslušná sadzba DPH, platná v čase plnenia zmluvy.

# Rozdelenie predmetu zákazky na časti:

* Predmet zákazky nie je delený na časti.
* Uchádzač musí predložiť ponuku na celý predmet zákazky.

# Variantné riešenie:

* V súťaži nie je možné predložiť variantné riešenie.
* Ak súčasťou návrhu bude aj variantné riešenie, nebude takéto variantné riešenie zaradené do vyhodnotenia.

# Predpokladaná hodnota zákazky:

* Predpokladaná hodnota zákazky je stanovená na 228 658,66 Eur bez DPH.

# Platobné podmienky:

* Objednávateľ neposkytuje Zhotoviteľovi zálohu na realizované práce.
* Zmluvné strany sa dohodli, že cena diela bude uhradená po riadnom zhotovení a odovzdaní diela na základe daňového dokladu - faktúry.
* Lehota splatnosti faktúry je 30 dní od dátumu jej vystavenia.
* Faktúra bude obsahovať všetky náležitosti v súlade s platnou legislatívou Slovenskej republiky.

# Výsledok súťaže:

* Výsledkom súťaže je Zmluva o dielo.

# Miesto a termín dodania predmetu zákazky:

## Miesto dodania:

* Lesná cesta Hrašovík nachádzajúca sa na parcele evidovanej v registri „C“ č. 3679/12 v k.ú. Furča, okres Košice III.

## Termín dodania:

* Najneskôr do 3 mesiacov od termínu prevzatia staveniska Zhotoviteľom.

# Jazyk ponuky:

* Uchádzač má povinnosť predkladať ponuku v slovenskom alebo českom jazyku.
* V prípade predloženia ponuky v inom ako v slovenskom alebo českom jazyku, je uchádzač povinný predložiť aj úradný preklad ponuky do slovenského jazyka, opatrený úradnou pečiatkou prekladateľa a v rámci obstarávania bude posúdená verzia ponuky v slovenskom jazyku.

# Mena ponuky:

* Uchádzač je povinný uviesť finančné vyjadrenie ponuky len v mene euro a bez dane z pridanej hodnoty.

# Komunikácia s uchádzačmi:

## Komunikácia prostredníctvom softvéru JOSEPHINE:

* Počas procesu výberového konania bude možná komunikácia prostredníctvom komunikačného rozhrania systému JOSEPHINE. (viac v bode 16. tejto výzvy)

# Použitie elektronickej aukcie:

* Elektronická aukcia sa na konečné vyhodnotenie ponúk nepoužije.

# Obhliadka miesta uskutočnenia stavebných prác:

* Obhliadka miesta uskutočnenia stavebných prác je možná a odporúča sa.

# Podmienky účasti:

* Vyplnená a podpísaná príloha čestného vyhlásenia osobného postavenia. (Príloha č.1)
* Vyplnená a podpísaná príloha čestného vyhlásenia ohľadom konfliktu záujmov. (Príloha č.2)
* Nacenený Výkaz výmer/Zadanie potvrdené osobou oprávnenou jednať za uchádzača (Príloha č.3)
* Úhrada zábezpeky (finančných prostriedkov) vo výške 10 000,- € na účet Mestských lesov Košice a.s. vedený v Tatrabanke, číslo účtu IBAN SK12 1100 0000 0026 2272 0044 najneskôr v deň uplynutia lehoty na predloženie ponuky.  
  (do poznámky: Zábezpeka - Hrašovík etapa 1)
* Predloženie referencií od jedného alebo niekoľkých užívateľov stavieb, ktorým uchádzač uskutočnil stavebné práce obdobného charakteru ako je predmet zákazky, a to v období 5 rokov predchádzajúcich dňu odoslania ponuky. Bude akceptovaná aj jedna referencia, ak preukáže realizáciu stavebných prác potenciálneho dodávateľa v hodnote aspoň 95% PHZ (cca. 217 225,73 € bez DPH) alebo najmenej dve referencie, ak každá z nich preukáže realizáciu stavebných prác potenciálneho dodávateľa v hodnote aspoň 70% PHZ (cca. 160 061,06 € bez DPH). (Príloha č.4)
* Zmluva o dielo (Príloha č.5) doplnená a podpísaná osobou oprávnenou jednať za uchádzača [potvrdenie súhlasu s návrhom zmluvy o dielo].

(Podmienky vrátenia zábezpeky: Neúspešným uchádzačom do troch pracovných dní odo dňa vyhodnotenia ponúk po zasadnutí komisie. Úspešnému uchádzačovi do troch pracovných dní odo dňa podpisu Zmluvy o dielo)

# Všeobecné informácie k web. aplikácií JOSEPHINE:

## Komunikácia medzi obstarávateľom a záujemcami/uchádzačmi:

* Poskytovanie vysvetlení, odovzdávanie podkladov a komunikácia („ďalej len komunikácia“) medzi obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôveryhodných a osobných údajov uvedených v týchto dokumentoch.
* Obstarávateľ bude pri komunikácií s uchádzačmi resp. záujemcami postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi obstarávateľom a záujemcami, resp. uchádzačmi.
* JOSEPHINE je na účely tohto obstarávania softvér na elektronizáciu zadávania zákaziek. JOSEPHINE je webová aplikácia na doméne <https://josephine.proebiz.com>.
* Na bezproblémové používanie systému JOSEPHINE je nutné používať jeden z podporovaných internetových prehliadačov:
  + Mozila Firefox verzia 13.0 a vyššia
  + Google Chrome
  + Microsoft Edge
* Pravidlá pre doručovanie - zásielka sa považuje za doručenú záujemcovi/ uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
* Ak je odosielateľom zásielky obstarávateľ, tak záujemcovi resp. uchádzačovi bude na ním určený kontaktný e-mail/ e-maily bezodkladne odoslaná informácia o tom, že k predmetnej zákazke existuje nová zásielka/ správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie - zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácií s obstarávateľom.
* Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkčnosťou systému.
* Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
* Obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Obstarávateľ tieto všetky podklady/ dokumenty bude uverejňovať ako elektronické dokumenty v príslušnej časti zákazky v systéme JOSEPHINE aj na webovom sídle obstarávateľa.

## Registrácia:

* Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).

## Elektronické ponuky - podávanie ponúk:

* Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky a vložená do systému JOSEPHINE umiestnenom na webovej adrese <http://josephine.proebiz.com/>.
* Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
* V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
* Ak ponuka obsahuje dôverné informácie, uchádzač ich v ponuke viditeľne označí. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
* Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
* Ponuka uchádzača predložená po uplynutí lehoty na predkladanie ponúk sa elektronicky neotvorí.
* Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
* Uchádzači sú svojou ponukou viazaní do uplynutia lehoty oznámenej obstarávateľom, resp. predĺženej lehoty viazanosti ponúk podľa rozhodnutia obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

# Ostatné podmienky súťaže:

* Vyhlasovateľ si vyhradzuje právo zmeny podmienok súťaže, odmietnutie všetkých predložených ponúk, súťaž zrušiť alebo vyhlásiť ďalšie kolo. Vyhlasovateľ je povinný všetkým účastníkom prípadné zmeny okamžite oznámiť.
* Ponuky môžu byť konfrontované s porovnávacou cenou vychádzajúcou z vnútornej kalkulácie vyhlasovateľa. Táto porovnávacia hodnota je stanovená pred zahájením súťaže a je v jej priebehu nemenná.